Megy a gőzös - Közlekedésfejlesztés Európában - Futurista
Megy a gőzös - Közlekedésfejlesztés Európában
2010.06.13. 18:03 Alice from Wonderland
Úgy tűnik, lassan elfelejthetjük az elviselhetetlenül hosszú zötykölődést a vonaton, ami országunk méreteit összevetve az utazások hosszával, valahogyan sántít. Emlékszem, annak idején Egerből eljutni Veszprémbe, külön kaland volt, gyorsan le is szoktam a gyakori haza látogatásról. Ez azonban megváltozni látszik a TEN-T (transz-európai közlekedési hálózatok) projektnek köszönhetően.
Fellegi Tamás újdonsült nemzeti fejlesztési miniszter egyik első lépéseként írta alá azt a megállapodást, amely a Szlovénia felé tartó magyar vasúthálózatok villamosításáról szól. A Magyarországon tervezett öt nagy vasúti projekt megvalósítására mintegy 300 milliárd forintos támogatást kapunk az uniós kasszából. Ez többek között azt is jelenti, hogy villanymozdonyok száguldoznak majd Zalában, írja a Kitekintő.hu.
Az aláírt három projekt közül az ország számára a 6. számú kiemelt projekt legfontosabb, amely a Lyon–Trieszt–Divača/Koper–Divača–Ljubljana–Budapest–ukrán határ vasúti tengelyt foglalja magában.
Boba polgármesteri hivatala lapunknak elmondta, a villamosítás eredményeképpen már nem kell, hogy a vonatok bemenjenek a 850 lelkes településre, hiszen Zalaegerszeg és Székesfehérvár fele villamosított pályán haladhatnak a vonatok.
Siim Kallas (közlekedésért felelős biztos) a „TEN-T Days 2010” konferencia keretein belül elmondta: A kiemelt TEN-T projektek eredményes végrehajtása elengedhetetlen ahhoz, hogy az Európai Unió polgárai nagyobb mértékben élhessenek a szabad mozgáshoz való jogukkal, illetve ahhoz, hogy erősödjön az Unió és a belső piac területi kohéziója.
Azt hiszem ideje elgondolkodni a "Megy a gőzös" modernizált verzióján...
/Fotó: MÁV Nosztalgia/
A törvény, ami betiltaná a klímaváltozást
Éjjel is működő napelemek?
2 millió darab napelem termel a kínai sivatagban
Presidential Forecaster Predicts Joe Biden Win (With Plenty of Caveats)
Let's Kill Facial Recognition For Good
A Brief History of Listening In on Police Radios